এ দিকে আন্তর্জাতিকভাবে ঋণ ও আমানত ব্যবস্থাপনা এমনভাবে করতে হয়; যাতে তারল্য পরিস্থিতি সব সময় স্বাভাবিক থাকে; কিন্তু বাংলাদেশের ব্যাংকিং খাতে বেশির ভাগ সময়ই এটি স্বাভাবিক অবস্থায় থাকছে না। এর মধ্যে দীর্ঘ সময় ব্যাংকিং খাত অতিরিক্ত তারল্যের ভারে আক্রান্ত ছিল। তখন ঋণের সুদের হারের চেয়ে আমানতের সুদের হার বেশি কমেছিল। এতে ব্যাংকে আমানতকারীরা আমানত রাখতে নিরুৎসাহিত হয়। এ দিকে সুদের হার কম থাকায় ঋণপ্রবাহও বেড়েছিল।